कहा- बीजेपी सरकार 40% की चोरी करती है, CM की पोस्ट 2500 करोड़ में बिकती है
Rahul Gandhi Addresses Rally in Karnataka कांग्रेस नेता राहुल गांधी ने शुक्रवार को कर्नाटक के जेवरगी में बारिश में जनसभा को संबोधित किया। उन्होंने कहा कि राज्य की बीजेपी सरकार को 40% सरकार कहना चाहिए
कांग्रेस नेता राहुल गांधी ने शुक्रवार को कर्नाटक के जेवरगी में बारिश में जनसभा को संबोधित किया। उन्होंने कहा कि राज्य की बीजेपी सरकार को 40% वाली सरकार कहना चाहिए। बीजेपी सरकार 40% की चोरी करती है, लेकिन कांग्रेस की सरकार गरीबों की, छोटे व्यापारियों की और गरीबों की सरकार होगी।
राहुल ने कहा कि कर्नाटक में कांग्रेस को कम से कम 150 सीटें मिलेंगी। बीजेपी चोरी से, भ्रष्टाचार से सरकार को चोरी करने की कोशिश करेगी। उनके MLA ने कहा कि बीजेपी में मुख्यमंत्री की पोस्ट 2500 करोड़ में बिकती है। आप बीजेपी को इस बार सिर्फ 40 सीटें ही दीजिए, क्योंकि उसे 40 नंबर बहुत पसंद है।
राहुल ने कहा कि कांट्रैक्टर एसोसिएशन ने पीएम मोदी को लेटर लिखकर बताया कि कर्नाटक में कोई भी काम करने के लिए 40% रिश्वत देनी पड़ती है, लेकिन पीएम ने इसका जवाब नहीं दिया। कर्नाटक में अब हमारी सरकार आने वाली है। इसे कोई नहीं रोक सकता।
हर ग्राम पंचायत को मिलेंगे एक करोड़
राहुल ने कहा- बीजेपी की सरकार ने कर्नाटक में 50 हजार पदों पर बहाली नहीं की। हम इन पदों को भरेंगे और स्पेशल एजुकेशन पॉलिसी लाएंगे। इस रीजन के लिए हम 5 हजार करोड़ खर्च करेंगे। हर ग्राम पंचायत को एक करोड़ रुपए देंगे।
पूर्व सांसद राहुल गांधी बारिश के बावजूद मंच पर करीब 8 मिनट तक मौजूद रहे। इस दौरान उन्होंने कर्नाटक की जनता को कांग्रेस के 5 वादे याद दिलाए। उन्होंने कहा कि राज्य में हमारी सरकार बनने पर हर परिवार को 200 यूनिट मुफ्त बिजली, महिलाओं को 2000 रुपए हर महीने, कर्नाटक के हर ग्रेजुएट को 2 साल तक 3 हजार रुपए युवा निधि और डिप्लोमा होल्डर को 15 सौ रुपए दिए जाएंगे।
प्रत्येक BPL परिवार को हर महीने 10 किलो फ्री चावल और सरकारी बसों में महिलाओं के लिए मुफ्त सफर की सुविधा दी जाएगी।
कर्नाटक में राहुल गांधी की चुनावी रैली से जुड़ी अन्य खबरें भी पढ़ें...
कांग्रेस का कर्नाटक में महिलाओं को मुफ्त सफर का वादा, राहुल बोले- मछुआरों के लिए 10 लाख का बीमा होगा
27 अप्रैल को राहुल गांधी ने कर्नाटक के मेंगलुरु में जनसभा की थी। यहां राहुल ने जनता से पांचवां वादा किया। उन्होंने कहा कि हमारी सरकार बनने पर राज्य की सरकारी बसों में महिलाओं को मुफ्त सफर की सुविधा मिलेगी। इससे पहले उन्होंने ​​​​​उडुपी जिले में कहा कि कर्नाटक में कांग्रेस सरकार बनने पर मछुआरों का 10 लाख रुपए का बीमा कराया जाएगा। साथ ही मछुआरिनों को 1 लाख रुपए का ब्याज मुक्त कर्ज मिलेगा। हर दिन 500 लीटर तक डीजल पर 25 रुपए प्रति लीटर सब्सिडी दी जाएगी। पढ़ें पूरी खबर...